VREDNOTE PISANOGA JEZIKA

Pisanje zareza:

1. **po načelu usporednosti** zarez se piše među dijelovima iskaza koji su istovrsni, neovisni jedan o drugome, a nisu povezani veznicima ( *Bio je lijep, vedar, sunčan dan*.)
2. **naknadno dodani** dijelovi iskaza – komentar, objašnjenje ( *To mu je, čini mi se, uspjelo*.)
3. **po načelu suprotnosti –** suprotne rečenice bez obzira jesu li složene bez veznika ( *Mi smo pomagali, oni odmagali.)* ili s veznicima ( *Nisu došli, a najavili su se*.)
4. **po načelu isticanja –** zarezom se odvajaju dijelovi iskaza koji se posebno ističu ( *Ići ćemo na ljetovanje, i to u Dubrovnik*.)
5. **u zavisnim rečenicama u inverziji i kad zavisna rečenica nije u neposrednoj značenjskoj vezi s glavnom,** kad se može shvatiti kao naknadno objašnjenje *( Poslat ću ti novac sljedeći tjedan,* *kad se nadam da ću dobiti plaću*.)
6. **vokativi** – *( Ni tebi, Ivane, nije jasno.* )
7. **modalne riječi** – ( *Naravno, nitko nije savršen.)*
8. **veznički rečenični prilozi** – mogu se i ne moraju odvajati zarezima *( Međutim, danas ne morate dolaziti. Uza sve to, nisu uspjeli u svom naumu.* )

Pisanje točke, upitnika i uskličnika

**Točkom** se označuje dovršenost izjavne rečenice. Osim kao interpunkcijski, ona se upotrebljava i kao pravopisni znak ( prof. npr. Tj. 15. listopada ). Ako je rečenica upitna dolazi **upitnik**, a ako izražava osjećaj ili poticaj **uskličnik.**

Ako je rečenica upitna, a uz to izražava i čuđenje, dolaze **upitnik** i **uskličnik zajedno** ( *Zar je to moguće?!)*

Upitnik i uskličnik mogu doći i unutar rečenice ako time autor izražava **neslaganje ili sumnju** ( *Kažu da smo ih prevarili (?) i da* *se više neće družiti s nama*.) ili **iznenađenje i upozorenje** **čitatelju** ( *On cijeli tjedan (!) nije ustajao*.)

Točka sa zarezom, dvotočje, trotočje

**Točka sa zarezom** interpunkcijski hijerarhijski niži znak od točke, a viši od zareza. Njime se odvajaju dvije relativno samostalne rečenice ( *Trebalo im je javiti dok su još mogli doputovati; sada je kasno. )*

**Dvotočje – služi za pojašnjavanje** ( *To je lako objasniti: jednostavno se nisu mogli dogovoriti.)*

**Trotočje – je znak da je neki tekst namjerno prekinut.** Prekid može biti na početku, u sredini i na kraju. Kad se trotočje nađe u zagradama, znači da je ispušten dio tuđega teksta.

Crtica, spojnica i zagrade

**Crticom** se odvajaju dijelovi koji sadrže **naknadno objašnjenje** ( slično dvotočju i točki zarezu).

Crtica se koristi:

1. kad najavljuje odjeljke koji se nižu ( nabrajaju)
2. umjesto navodnika
3. za odvajanje umetnutih dijelova ( kao interpunkcijski znak jača je od zareza )

Crtica je pravopisni znak koji se piše s bjelinama slijeva i zdesna.

**Spojnicom** se povezuju:

1. dvije sastavnice od kojih se prva ne sklanja, a svaka ima svoj naglasak ( *baka-servis, cafe-bar, čarter-linija, remek-djelo, spomen-ploča)*
2. dvije sastavnice od kojih je prva kratica ( *B-kategorija,*

*I-sklonidba, ph-vrijednost )*

1. dvije sastavnice kad spojnica zamjenjuje veznik (*džin-tonik, suknja-hlače, šah-mat)*
2. dvije sastavnice koje određuju smjer ( *istok-sjeveroistok )*
3. dvije sastavnice nastale udvajanjem prve ili promjenom sloga

*( beri-beri, ča-ča-ča, ping-pong )*

1. dvije sastavnice kojima se izriče neodređenost ili stupnjevanje

( *čašica-dvije, dan-dva, korak-dva, sat-dva )*

1. usklici koji se ponavljaju ili spajaju (*kuc-kuc, tik-tak,klik-klak)*
2. padežni oblici i tvorenice u kojima je prva sastavnica broj ili pokrata (INA-e, NATO-a, NATO-om, 30-ak, 100-tinjak)
3. riječi koje se dio prenosi u novi redak
4. imena i prezimena koja su službeno zapisana sa spojnicom

( *Ana-Marija, Ivana Brlić-Mažuranić )*

Spojnica je pravopisni znak koji se piše bez bjelina slijeva i zdesna.

**Zagrade –** dio rečenice koji sadrži naknadno objašnjenje

Navodnici i polunavodnici

1. kad se tuđe riječi navode doslovno
2. kad se riječi ili skupu riječi daje drugo značenje ( *„Briljirala“ je* *na testu.)*
3. naslovi knjiga, časopisa, nazivi poduzeća, društava... ( *„Novi list“, Nacionalni park „Plitvička jezera“, Osnovna škola „Ivan Goran Kovačić“ )*

**Polunavodnici –** se upotrebljavaju u dijelu teksta koji je već u navodnicima ( *„Jeste li pročitali Šenoinu 'Branku'?“ )*